Temeljem članka 35.b. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), dostavljam Općinskom vijeću

**GODIŠNJE IZVJEŠĆE O RADU**

**OPĆINSKOG NAČELNIKA OPĆINE BUKOVLJE U RAZDOBLJU**

**OD SIJEČNJA DO PROSINCA 2022.GODINE**

**I. UVODNI DIO**

 Člankom 44. Zakona o lokalnoj i područnoj (regionalnoj) samoupravi (''Narodne novine'' broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), utvrđeno je da općinski načelnik obavlja izvršne poslove lokalne samouprave. izvršava ili osigurava izvršavanje općih akata predstavničkog tijela.

Sukladno članku 48. navedenog zakona općinski načelnik:

* usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad,
* upravlja i raspolaže nekretninama i pokretninama u vlasništvu jedinice lokalne,
* kao i njezinim prihodima i rashodima, u skladu sa zakonom i statutom,
* te obavlja i druge poslove utvrđene statutom, Općinski načelnik je u izvještajnom razdoblju inicirao i nadzirao poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini, predlagao proračun, te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i područnoj (regionalnoj) samoupravi, Zakonom o financiranju jedinica lokalne i područne (regionalne) samouprave, Zakonom o proračunu i Statutom općine Bukovlje.

Prema Godišnjem izvješću o izvršenju Proračuna općine Bukovlje:

**Prihodi/primici** Proračuna Općine Bukovlje ostvareni su u ukupnom iznosu od 9.551.801,32 kn, a što je 97,07 % od ukupnih planiranih prihoda koji su za 2022. godinu planirani u iznosu 9.840.550,00 kuna.

U ukupnom iznosu prihode čine:

1. Prihodi poslovanja ostvareni u iznosu od: 8.939.362,56 kuna,

2. Prihodi od prodaje nefinancijske imovine u iznosu od: 36.299,99 kuna,

3. Primici od financijske imovine i zaduživanja u iznosu od: 576.138,77 kuna.

Prihode poslovanja čine: porezni prihodi, prihodi od pomoći, prihodi od financijske i nefinancijske imovine, prihodi od upravnih i administrativnih pristojbi, prihodi po posebnim propisima, komunalni doprinosi i naknade.

**Rashodi/Izdaci** Općine Bukovlje ostvareni su u ukupnom iznosu od 8.743.598,40 kuna, a što je 88,85 % od ukupno planiranih 9.840.550,00kn

 U ukupnosti rashode/izdatke čine:

1. Rashodi poslovanja ostvarene u iznosu od: 6.226.467,90 kuna,
2. Rashodi za nabavku nefinancijske imovine u iznosu od: 896.922,29 kuna,
3. Izdaci za financijsku imovinu i otplatu zajmova od: 1.620.208,21 kuna.

Rashodi poslovanja u 2022. godini čine:

* Rashodi za zaposlene u iznosu 845.931,12 kuna - predstavljaju rashode zaposlenih dužnosnika i službenika.
* Materijalni rashodi u iznosu 3.107.590,08 kuna - naknade troškova zaposlenima (naknade prijevoza), rashodi za materijal i energiju (materijal za održavanje, struja, javna rasvjeta, nabava PHD kanti) rashodi za usluge (komunalne usluge, usluge održavanja puteva i sl.) i ostali nespomenuti rashodi poslovanja ( isplate vijećnicima, osiguranja, reprezentacija, pristojbe, troškovi za naslijeđenu kuću Vukelić i sl.)
* Financijski rashodi u iznosu 102.400,39 kuna (kamate za kredite, bankarske usluge i sl.),
* Pomoći u iznosu 151.526,31 kuna –pomoći korisnicima drugim proračuna ( sporazum JVP)
* Naknade građanima i kućanstvima u iznosu 1.160.820,36 kuna – pomoći građanima: socijalne pomoći, uskrsnice, sufinanciranje priključaka, troškovi ukopa, naknade za rođenje djeteta, pomoći studentima i dr.)
* Ostali rashodi u iznosu 858.199,64 kuna, predstavljaju kapitalne i tekuće donacije dane udrugama, tj. neprofitnim organizacijama, kapitalne pomoći Vodovodu za vodovodnu mrežu i pomoći komunalnom poduzeću.
* Rashode za nabavku nefinancijske imovine čine rashodi za nabavku proizvedene dugotrajne imovine, izgradnju i ulaganju u imovinu općine.- 896.922,29 kn.
* Izdaci za financijsku imovinu i otplatu zajmova čine izdaci za otplatu glavnice primljenih kredita i zajmova u iznosu od 1.620.208,21 kuna.

**II. IZVJEŠĆE PO PROGRAMIMA ZA 2022. GODINU**

Sredstvima koja su kao prihod prispjela u općinski proračun , načelnik općine je financirao rashode, koje je kroz Plan proračuna, odnosno Izmjene i dopune plana proračuna za 2022.g, i njegove programe, usvojilo Općinsko vijeće:

***Javna uprava i administracija***

Ukupno planirana sredstva: 4.425.000,00 kn.

Izvršenje programa: 4.025.737,42 kn

Redovno su isplaćivane plaća zaposlenicima Jedinstvenog upravnog odjela, plaćanje režijskih i ostalih troškova općine, te svih ostalih troškova vezanih za rad općinske uprave. Nabavljena dugotrajna imovina i poboljšan rad općinske uprave. Uspješno organiziran Dan općine s pripadajućim aktivnostima i troškovima. Redovita otplata zajma prema HBOR-u, i otplata zajma za povrate poreza na dohodak po godišnjim prijavama za 2021.g. prema Državnom proračunu.

***Održavanje objekata i komunalna infrastruktura***

Ukupno planirana sredstva: 67.000,00 kn

Izvršenje programa: 66.849, 94 kn

Sredstva za Javne radove osigurana od strane HZZ, i za te potrebe su zaposlene dvije osobe na razdoblje od 6 mjeseci.

***Javne potrebe***

Ukupno planirana sredstva:1.229.000,00kn

Izvršenje programa: 1.087.440,80 kn

Uspješno izvršene zadane aktivnosti kroz javni natječaj za financiranje udruga, poboljšan rad i uvjeti za rad sportskih udruga, udruga u kulturi i svih ostalih udruga koje su od iznimne važnosti za život stanovnika općine. Uspješne organizacijemanifestacija, te osigurana dostatna sredstva za bolju pronatalitetnu politiku. Isplaćivane pomoći socijalno ugroženim pojedincima, godišnje i prigodom Uskrsnih blagdana, financiranje prijevoza stanovnicima općine i izdvojena sredstva za rad Crvenog križa.

***Vatrogastvo i civilna zaštita***

Planirana sredstva: 233.100,00 kn

Izvršenje programa: 174.888,81 kn

Redovno izdvajanje sredstva za izvršenje programa Vatrogastva i civilne zaštite: JVP grada Slavonskog Broda, HGSS u i plaćanje obveza za poslove civilne zaštite. Sklopljen sporazum sa JVP radi zakonske obveze i financiranje vatrogastva.

***Školstvo***

Planirana sredstva: 723.000,00 kn

Izvršenje programa: 640.431,24 kn

Ispunjenje uvjeta usvojenih aktivnosti predškolskog odgoja kroz sufinanciranje boravka u vrtićima i organizaciji predškole, osnovnog školstva kroz kupnju radnih bilježnica za učenike osnovne škole i redovite isplate pomoći studentima sa područja općine (po 300,00 kn)

***Pomoći trgovačkim društvima u javnom sektoru***

Planirana sredstva: 380.000,00 kn

Izvršenje programa: 325.189,64 kn

Sredstva za nastavak izgradnje vodoopskrbne mrže isplaćivana prema zahtjevima za financiranje trgovačkog društva, sredstva komunalnom poduzeća uplaćivana prema potrebi.

***Program građenja komunalne infrastrukture***

Planirana sredstva: 923.000,00 kn

Izvršenje programa: 817.732,54 kn

 Završena izgradnja započetih cesta, započeta izgradnja novih kroz izradu projektne dokumentacije, završena izgradnja javne rasvjete u naseljima i glavni projekt mrtvačnice u Korduševcima. Izrađen glavni projekt za cestu u ulici: Igrač, završeni radovi na cesti u ulici Marijana Alkovića, te uređenje u ulici A.M. Reljkovića.

***Program održavanja komunalne infrastrukture***

Planirana sredstva: 1.250.000,00 kn

Izvršenje programa: 1.023.067,35 kn

Poboljšani uvjeti života stanovnika. Redovno održavan sustav javne rasvjete i njegova potrošnja. Redovno održavanje javnih površina, te nerazvrstanih cesta u naseljima općine.

***Održavanje i izgradnja građevinskih i ostalih objekata u vlasništvu Općine***

Planirana sredstva: 348.325,00 kn

Izvršenje programa: 348.325,00 kn

Pripremljena i plaćena dokumentacija za malonogometno igralište u Bukovlju. Nabavljene PHD kante za građane za odlaganje komunalnog otpada, uz sufinanciranje Fonda za zaštitu okoliša.

***Ostala održavanja komunalne infrastrukture***

Planirana sredstva: 252.125,00 kn

Izvršenje programa: 233.935,34 kn

 Redovna kupnja goriva, redovno održavanje komunalne infrastrukture malčiranjem i košnjom. Nabavljeni LED markeri za pješački prijelaz u Bukovlju uz sufinanciranje Ministarstva unutarnjih poslova.

**III. PROJEKTI U REALIZACIJI:**

Potpisan je Ugovor i provedena Javna nabava za projekt „Rekonstrukcija dječjeg igrališta u Bukovlju“ za koji smo preko LAG Natječaja za provedbu tipa operacije 2.1.3. iz LRS „Ulaganje u pokretanje, poboljšanje ili proširenje lokalnih temeljnih usluga za ruralno stanovništvo uključujući slobodno vrijeme i kulturne aktivnosti te povezanu infrastrukturu“ osigurali potporu u iznosu od 167.783,66 kuna odnosno 22.268,72 EUR-a.

Potpisan je Sporazum o osnivanju Turističke zajednice područja „Slavonski Brod – Posavina“ koja se osniva za područje Grada Slavonskog Broda te Općina Bukovlje, Gornja Vrba i Podcrkavlje.

Potpisan je Sporazum o suradnji tijekom izrade i provedbe Strategije razvoja Urbanog područja Slavonski Brod za financijsko razdoblje 2021. – 2027. sa Gradom Slavonskim Brodom.

Proveden je natječaj za zakup poljoprivrednog zemljišta u vlasništvu Republike Hrvatske na rok od 25 godina. U nastavku slijedi potpisivanje Ugovora i davanje čestica u zakup.

Potpisan je Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014. – 2020. Zaželi – Program zapošljavanja žena -faza III za Projekt „Zaposli se, osnaži se3!“ u ukupnom iznosu od 1.084.480,00 kuna. Projektom je planirano zaposliti 22 teže zapošljive žene koje trebaju skrbiti o 132 krajnja korisnika.

**IV. ZAKLJUČAK**

Podneseno Izvješće o radu općinskog načelnika Općine Bukovlje za razdoblje od 1. siječnja do 31. prosinca 2022. godine sadrži prikaz poslova i zadataka iz nadležnosti Općinskog načelnika kao izvršnog tijela Općine Bukovlje.

Sve planirane aktivnosti, utvrđene Planom proračuna općine Bukovlje za 2022. godinu, odnosno Izmjenama i dopunama plana proračuna za 2022.g., ali i pojedinačnim Programima, izvršavane su sukladno dinamici naplate planiranih prihoda i primitaka.

Općinski načelnik uz stručnu, administrativnu i tehničku potporu Jedinstvenog upravnog odjela Općine Bukovlje, a u okviru financijskih mogućnosti planiranih Proračunom, nastojao je u izvještajnom razdoblju obavljati poslove iz svoje nadležnosti na način koji će osigurati uvjete za što kvalitetnije zadovoljavanje lokalnih potreba mještana Općine Bukovlje, te je s toga odgovorno izvršavao svoju obvezu vođenja izvršnih poslova Općine Bukovlje.

 **OPĆINSKI NAČELNIK**

 **Davor Petrik**

KLASA: 400-01/23-01/10

URBROJ: 2178/25-01-23-1

Bukovlje, 29. ožujka 2023. godine